**Jozef Chovanec** (s. 7. maaliskuuta 1960) on tšekkiläinen jalkapallovalmentaja ja entinen keskikenttäpelaaja.

Ura pelaajana
-------------

Chovanec aloitti pelaajauransa AC Sparta Prahan joukkueessa 1978. Debyyttikaudellaan hän pelasi jo 24 liigaottelua, mutta lähti kuitenkin kehittymään RH Chebiin. Kahden kauden jälkeen Chovanec palasi Sparta Prahaan ja nousi avauskokoonpanon mieheksi. Hän oli mukana voittamassa Tšekkoslovakian mestaruutta 1984 ja 1988 sekä neljää cupin mestaruutta. Hän pelasi Spartassa yli 200 liigaottelua, kunnes siirtyi kesällä 1988 Alankomaihin PSV Eindhoveniin. Vaikka hän pääsikin PSV:ssä juhlimaan kahta mestaruutta sekä liigassa että cupissa, ei peliaikaa tullut toivotulla tavalla. Chovanec pelasi seurassa vain 33 liigaottelua, kunnes palasi 1991 takaisin Sparta Prahaan. Hän edusti seuraa uransa loppuun saakka voittaen vielä yhden Tšekkoslovakian ja kaksi Tšekin mestaruutta.

Tšekkoslovakian maajoukkueessa Chovanec esiintyi vuosina 1984–1992 yhteensä 52 maaottelussa. Hän oli mukana MM-kisoissa 1990 Tšekkoslovakian pudotessa puolivälierissä Saksaa vastaan. 

### Meriitit pelaajana

* Tšekkoslovakian mestaruus (3): 1984, 1988, 1993
* Tšekkoslovakian cup (4): 1984, 1985, 1987, 1988
* Alankomaiden mestaruus (2): 1989, 1991
* KNVB-cup (2): 1989, 1990
* Tšekin mestaruus (2): 1994, 1995

Ura valmentajana
----------------

Valmennusuransa Chovanec aloitti syksyllä 1996, kun hänestä tuli Vlastimil Petrželan potkujen jälkeen AC Sparta Prahan päävalmentaja. Hän johdatti Spartan mestariksi kaudella 1996/97. Kesken seuraavan kauden Chovanec jätti seuran ja siirtyi Tšekin maajoukkueen päävalmentajaksi. Hän johdatti maan EM-kisoihin 2000, mutta tie katkesi alkulohkoon. Chovanec sai kuitenkin jatkaa tehtävissään, mutta sai potkut vuonna 2001 Tšekin jäätyä rannalle MM-kisoista 2002. 

Elokuussa 2002 hän palasi valmennustehtäviin FK Marila Přibramin päävalmentajana, mutta sai potkut tehtävistään jo marraskuussa 2003. Vuonna 2004 hän valmensi lyhyen aikaa ŠK Slovan Bratislavaa. Kaudella 2005 hän luotsasi FK Kuban Krasnodarin Venäjän 1. divisioonassa viidenneksi.

Tammikuussa 2006 Chovanec palasi AC Sparta Prahaan, tällä kertaa puheenjohtajan ominaisuudessa. Lokakuussa 2008 hänestä tuli myös seuran päävalmentaja Vítězslav Lavičkan lähdön jälkeen.  Chovanecin johdolla seura palasi mestaruuskantaan kaudella 2009/10. 

Helmikuussa 2011 Chovanec sai 10 ottelun toimitsijakiellon peluutettuaan kahta pelaajaa väärillä nimillä harjoitusottelussa FK Zenitiä vastaan.  Joulukuun alussa 2011 Chovanec jätti tehtävänsä Spartan valmennusportaassa. 

Kesäkuussa 2012 Chovanecista tuli Arabiemiraattien pääsarjassa pelaavan Baniyasin päävalmentaja.  Chovanec luotsasi seuran Arabian niemimaan Mestarien liigan mestariksi 2013. Chovanec lähti seurasta kauden jälkeen. 

Maaliskuussa 2014 Chovanec aloitti slovakialaisseura MFK Ružomberokin päävalmentajana.  Joukkue sijoittui maan liigassa neljänneksi. Kauden jälkeen Chovanec jätti tehtävänsä. 

Lokakuussa 2014 hänestä tuli SK Slovan Bratislavan päävalmentaja.  Seura erotti Chovanecin huhtikuussa 2015, kun Slovan oli liigassa viidentenä.

### Meriitit valmentajana

* Tšekin mestaruus: 1997, 2010
* EM-1.kierros: 2000

Lähteet
-------

1. ↑  Sparta coach resigns after three debacles
2. ↑  Party in Poznan und Prag
3. ↑  Sparta Prahan nolo huijaus paljastui
4. ↑  Nesplnili jsme cíle, nastal čas pro změnu, řekl Chovanec smířlivě
5. ↑  Chovanec appointed Bani Yas Club coach (Arkistoitu – Internet Archive)
6. ↑  Jorge to coach Bani Yas (Arkistoitu – Internet Archive)
7. ↑  Vukušič už nie je trénerom Ružomberka, nahradil ho Chovanec
8. ↑  Tréner Chovanec v Ružomberku končí, Radványi pokračuje
9. ↑  Chovanec viedol v derniére Spartu proti Slovanu. Teraz stojí proti nej
10. ↑  Futbalový Slovan bez trénera, odvolali Čecha Chovanca

  

Tšekkoslovakian joukkue – Jalkapallon MM-kilpailut 1990
1 Stejskal
2 Bielik
3 Kadlec
4 Hašek
5 Kocian
6 Straka
7 Bílek
8 Chovanec
9 Kubík
10 Skuhravý
11 Moravčík
12 Fieber
13 Němec
14 Weiss
15 Kinier
16 Hýravý
17 Knoflíček
18 Luhový
19 Griga
20 Němeček
21 Mikloško
22 Palúch
Valmentaja Vengloš



|  |  |  |
| --- | --- | --- |
| Edeltäjä:**Dušan Uhrin** | **Tšekin maajoukkueen päävalmentaja**1998–2001 | Seuraaja:**Karel Brückner** |

|  |  |  |
| --- | --- | --- |
| Edeltäjä:**Vlastimil PetrželaVítězslav Lavička** | **AC Sparta Prahan päävalmentaja**1996–199710/2008–12/2011 | Seuraaja:**Zdeněk ŠčasnýMartin Hašek** |

|  |  |  |
| --- | --- | --- |
| Edeltäjä:**František Straka** | **ŠK Slovan Bratislavan päävalmentaja**10/2014–4/2015 | Seuraaja:**Dušan Tittel** |

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Tšekki

 |

 |